పాఠం 6: ప్రవచన రచనలు
A. పొందిన ప్రత్యక్షతను వ్రాసి ఉంచమనే ఆజ్ఞ
1. నిర్గమకాండము 17:14 — పొందిన ప్రత్యక్షతను వ్రాసి ఉంచమని దేవుడు మొదటిసారిగా నిర్దిష్ట ఆజ్ఞ ఎప్పుడు ఇచ్చాడు?
2. యిర్మీయా 36:2 — యెహోవా ప్రవక్తయైన యిర్మీయాకు ఏ ఆజ్ఞ ఇచ్చాడు?
3. ప్రకటన 1:1-3 — “చదువువాడు ధన్యుడు” అనే మాటల భావమేమిటి?
4. ప్రభువు ప్రత్యక్షతలను నోటితో మాత్రమే ప్రకటించమని కాకుండా, వాటిని వ్రాసి ఉంచమని ప్రవక్తలకు ఎందుకు ఆజ్ఞాపించాడని మీరు అనుకుంటున్నారు? (రోమా 15:4)
B. వివిధ రచనా శైలులు
1. పరిశుద్ధ లేఖనాలు సుమారు 1,500 సంవత్సరాల కాలంలో, మూడు భాషలలో, దాదాపు 40 మంది రచయితలచేత వ్రాయబడ్డాయి. వారిలో కొందరి వృత్తులు ఏమిటి? వారందరిలో ఉమ్మడిగా ఉన్న విషయం ఏమిటి?
2. లేఖనాలలో కనిపించే కొన్ని రచనా రకాలు ఏవి?
a. కథలు. ఒక ఉదాహరణ ఇవ్వండి. (బైబిలులో 43 శాతం)
b. గీతాలు. ఒక ఉదాహరణ ఇవ్వండి.
c. సంకేతాత్మక ప్రవచనాలు. ఒక ఉదాహరణ ఇవ్వండి.
d. ఉపమానాలు. ఒక ఉదాహరణ ఇవ్వండి.
e. కవితలు. ఒక ఉదాహరణ ఇవ్వండి.
f. సామెతలు. ఒక ఉదాహరణ ఇవ్వండి.
g. చారిత్రక వృత్తాంతాలు. ఒక ఉదాహరణ ఇవ్వండి.
3. లేఖనాలలోని రచనా రకాలు, శైలుల వైవిధ్యం దైవిక ప్రత్యక్షతను గురించి ఏమి తెలియజేస్తుంది?
C. సాహిత్య సహాయకులు
1. యిర్మీయా 36:1-8,17-18 — యిర్మీయా గ్రంథ రచనలో పరిశుద్ధాత్మచేత ప్రేరేపించబడినది ఎవరు—ప్రవక్తయైన యిర్మీయానా, లేఖకుడైన బారూకునా, లేక ఇద్దరూనా?
2. రోమా 16:22 — రోమాలోని క్రైస్తవులకు పౌలు వ్రాసిన ప్రేరేపిత పత్రికను వ్రాయడంలో అపొస్తలుడైన పౌలుకు ఎవరు సహాయం చేశారు? ఆ సహాయకుడు అపొస్తలుని మాటలను సరిగ్గా నమోదు చేశాడని మనం ఎలా నిశ్చయించగలం?
3. కొలొస్సయులకు 4:18లో అపొస్తలుడైన పౌలు చేసిన వ్యాఖ్య ఏమి సూచిస్తుంది?
4. 1 పేతురు 5:12 — చెదరిపోయిన విశ్వాసులకు పేతురు వ్రాసిన ప్రేరేపిత పత్రికను వ్రాయడంలో అపొస్తలుడైన పేతురుకు ఎవరు సహాయం చేశారు? సిల్వానును గురించి మనకు ఏమి తెలుసు? (2 కొరింథీయులకు 1:19; 1 థెస్సలొనీకయులకు 1:1 చూడండి.)
D. ఇతరుల సహకారాన్ని పొందడం
1. లూకా 1:1-4 — యేసు జీవితము, బోధలను ప్రత్యక్షంగా చూచిన సాక్షుల వృత్తాంతాలను సేకరించడంలో వైద్యుడైన లూకాను ఎవరు నడిపించారు? (2 తిమోతికి 3:16-17 చూడండి.)
2. తనంతట తానే అన్నీ వ్రాయకపోయినప్పటికీ, సామెతల సంకలనాన్ని సేకరించడంలో రాజైన సొలొమోనును ఎవరు నడిపించారు? (ప్రసంగి 12:9-11; సామెతలు 1:1; 30:1; 31:1)
